CELEX: 62019TN0702
Language: mt
Date: 2019-10-11 00:00:00
Title: Kawża T-702/19: Rikors ippreżentat fil-11 ta’ Ottubru 2019 – Compass Overseas Holdings et vs Il-Kummissjoni

13.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 10/34
            
         
      Rikors ippreżentat fil-11 ta’ Ottubru 2019 – Compass Overseas Holdings et vs Il-Kummissjoni
      (Kawża T-702/19)
      (2020/C 10/46)
      Lingwa tal-kawża: l-Ingliż
      
         Partijiet
      
      
         Rikorrenti: Compass Overseas Holdings Ltd (Chertsey, ir-Renju Unit), Compass Overseas Holdings No.2 Ltd (Chertsey), Hospitality Holdings Ltd (Chertsey) (rappreżentanti: A. von Bonin, O. Brouwer u A. Pliego Selie, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta C(2019) 2526 finali tat-2 ta’ April 2019 dwar l-għajnuna mill-Istat SA.44896 implimentata mir-Renju Unit sa fejn tikkonċerna ċ-CFC Group Financing Exemption (l-eżenzjoni fuq il-finanzjament tal-gruppi fil-kuntest tar-regoli relatati mal-kumpanniji barranin ikkontrollati);
               
            
                  —
               
               
                  tikkundanna lill-konvenuta għall-ispejjeż tar-rikorrenti.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
                  1.
               
               
                  L-ewwel motiv, ibbażat fuq li l-Kummissjoni wettqet żbalji ta’ liġi u/jew wettqet żbalji manifesti ta’ evalwazzjoni kif ukoll naqset milli tipprovdi motivazzjoni adegwata fl-identifikazzjoni fid-deċiżjoni kkontestata tal-qafas ta’ referenza.
               
            
                  2.
               
               
                  It-tieni motiv, ibbażat fuq li l-Kummissjoni wettqet żbalji ta’ liġi u/jew wettqet żbalji manifesti ta’ evalwazzjoni kif ukoll naqset milli tipprovdi motivazzjoni adegwata meta kklassifikat b’mod żbaljat, fid-deċiżjoni kkontestata, l-eżenzjoni dwar il-finanzjament tal-gruppi bħala deroga għall-funzjonament normali tal-qafas ta’ referenza.
               
            
                  3.
               
               
                  It-tielet motiv, ibbażat fuq li l-Kummissjoni wettqet żbalji ta’ liġi u/jew wettqet żbalji manifesti ta’ evalwazzjoni meta kkonstatat, fid-deċiżjoni kkontestata, li l-eżenzjoni fuq il-finanzjament tal-gruppi tiddiskrimina bejn operaturi ekonomiċi.
               
            
                  4.
               
               
                  Ir-raba’ motiv, ibbażat fuq li l-Kummissjoni wettqet żbalji ta’ liġi u/jew wettqet żbalji manifesti ta’ evalwazzjoni fid-deċiżjoni kkontestata, meta kkonkludiet li l-eżenzjoni fuq il-finanzjament tal-gruppi ma hijiex iġġustifikata min-natura jew mill-istruttura ġenerali tal-qafas ta’ referenza.